Source: http://www.euroavocatura.ro/legislatie/1321/Legea_242_2018_pentru_modificarea_si_completarea_statutului_judecatorilor_si_procurorilor/page/12
Timestamp: 2020-08-12 00:34:41+00:00
Document Index: 3158561

Matched Legal Cases: ['articolul 85', 'articolul 85', 'articolul 851', 'Articolul 86', 'Articolul 95', 'Articolul 96', 'articolul 99', 'articolul 100', 'articolul 100', 'articolul 100', 'articolul 105', 'articolul 1051', 'articolul 107']

Legea 242/2018 pentru modificarea si completarea statutului judecatorilor si procurorilor. Pagina 12
Publicat: 16 Oct 2018 5860 citiri Secţiunea: Legislatie pentru desfasurarea activitatilor profesionale. Statute
147.La articolul 85, alineatul (1) se modifica si va avea urmatorul cuprins:
(1) Partea din pensia de serviciu care depaseste nivelul pensiei din sistemul public, pensia prevazuta la art. 82 alin. (2), art. 831 si art. 84 alin. (3), precum si pensia de serviciu acordata celor care nu indeplinesc conditia de limita de varsta prevazuta de Legea nr. 263/2010, cu modificarile si completarile ulterioare, se suporta din bugetul de stat ."
148.Dupa articolul 85 se introduce un nou articol, articolul 851, cu urmatorul cuprins:
"Art. 851
Dispozitiile art. 82-85 se aplica in mod corespunzator si judecatorilor Curtii Constitutionale. Perioada in care persoana a indeplinit functia de judecator la Curtea Constitutionala constituie vechime in functia de judecator."
149.Articolul 86 se modifica si va avea urmatorul cuprins:
(1) Constituie vechime in magistratura, aplicabila si persoanelor prevazute la art. 82 alin. (1) si (2), perioada in care judecatorul, procurorul, personalul de specialitate juridica prevazut la art. 87 alin. (1) sau magistratul-asistent a indeplinit functiile de judecator, procuror, judecator la Curtea Constitutionala, judecator financiar, procuror financiar, consilier de conturi in sectia jurisdictionala a Curtii de Conturi, auditor de justitie, personal de specialitate juridica prevazut la art. 87 alin. (1), magistrat-asistent, grefier cu studii superioare juridice, avocat, notar, asistent judiciar, consilier juridic, personal de specialitate juridica in aparatul Parlamentului, Administratiei Prezidentiale, Guvernului, Curtii Constitutionale, Avocatului Poporului, Curtii de Conturi sau al Consiliului Legislativ, cadru didactic din invatamantul juridic superior acreditat.
(2) Constituie vechime, in sensul prezentei legi, perioada in care o persoana a exercitat functia de notar de stat, aceasta vechime aplicandu-se persoanelor prevazute la art. 82 alin. (1)-(5), precum si fostilor notari de stat, chiar daca la data pensionarii au alta ocupatie."
150.Articolul 95 se modifica si va avea urmatorul cuprins:
"Art. 95
(1) Judecatorii si procurorii pot fi perchezitionati, retinuti sau arestati numai cu incuviintarea Sectiei pentru judecatori sau, dupa caz, a Sectiei pentru procurori a Consiliului Superior al Magistraturii.
(2) In caz de infractiune flagranta, judecatorii si procurorii pot fi retinuti si supusi perchezitiei potrivit legii, Sectia pentru judecatori sau, dupa caz, Sectia pentru procurori fiind informata de indata de organul care a dispus retinerea sau perchezitia."
151.Articolul 96 se modifica si va avea urmatorul cuprins:
(1) Statul raspunde patrimonial pentru prejudiciile cauzate prin erorile judiciare.
(2) Raspunderea statului este stabilita in conditiile legii si nu inlatura raspunderea judecatorilor si procurorilor care, chiar daca nu mai sunt in functie, si-au exercitat functia cu rea-credinta sau grava neglijenta, conform definitiei acestora de la art. 991.
(3) Exista eroare judiciara atunci cand:
a) s-a dispus in cadrul procesului efectuarea de acte procesuale cu incalcarea evidenta a dispozitiilor legale de drept material si procesual, prin care au fost incalcate grav drepturile, libertatile si interesele legitime ale persoanei, producandu-se o vatamare care nu a putut fi remediata printr-o cale de atac ordinara sau extraordinara;
b) s-a pronuntat o hotarare judecatoreasca definitiva in mod evident contrara legii sau situatiei de fapt care rezulta din probele administrate in cauza, prin care au fost afectate grav drepturile, libertatile si interesele legitime ale persoanei, vatamare care nu a putut fi remediata printr-o cale de atac ordinara sau extraordinara.
(4) Prin Codul de procedura civila si Codul de procedura penala, precum si prin alte legi speciale pot fi reglementate ipoteze specifice in care exista eroare judiciara.
(5) Pentru repararea prejudiciului, persoana vatamata se poate indrepta cu actiune numai impotriva statului, reprezentat prin Ministerul Finantelor Publice. Competenta solutionarii actiunii civile revine tribunalului in a carui circumscriptie domiciliaza reclamantul.
(6) Plata de catre stat a sumelor datorate cu titlu de despagubire se efectueaza in termen de maximum un an de la data comunicarii hotararii judecatoresti definitive.
(7) In termen de doua luni de la comunicarea hotararii definitive pronuntate in actiunea prevazuta la alin. (6), Ministerul Finantelor Publice va sesiza Inspectia Judiciara pentru a verifica daca eroarea judiciara a fost cauzata de judecator sau procuror ca urmare a exercitarii functiei cu rea-credinta sau grava neglijenta, potrivit procedurii prevazute la art. 741 din Legea nr. 317/2004, republicata, cu modificarile ulterioare.
(8) Statul, prin Ministerul Finantelor Publice, va exercita actiunea in regres impotriva judecatorului sau procurorului daca, in urma raportului consultativ al Inspectiei Judiciare prevazut la alin. (7) si al propriei evaluari, apreciaza ca eroarea judiciara a fost cauzata ca urmare a exercitarii de judecator sau procuror a functiei cu rea-credinta sau grava neglijenta . Termenul de exercitare a actiunii in regres este de 6 luni de la data comunicarii raportului Inspectiei Judiciare.
(9) Competenta de solutionare a actiunii in regres revine, in prima instanta, sectiei civile a curtii de apel de la domiciliul paratului. In cazul in care judecatorul sau procurorul impotriva caruia se exercita actiunea in regres isi exercita atributiile in cadrul acestei curti sau la parchetul de pe langa aceasta, actiunea in regres va fi solutionata de o curte de apel invecinata, la alegerea reclamantului.
(10) Impotriva hotararii pronuntate potrivit alin. (9) se poate exercita calea de atac a recursului la sectia corespunzatoare a Inaltei Curti de Casatie si Justitie.
(11) Consiliul Superior al Magistraturii va stabili, in termen de 6 luni de la intrarea in vigoare a prezentei legi, conditii, termene si proceduri pentru asigurarea profesionala obligatorie a judecatorilor si procurorilor. Asigurarea va fi acoperita integral de catre judecator sau procuror, iar lipsa acesteia nu poate sa intarzie, sa diminueze sau sa inlature raspunderea civila a judecatorului sau procurorului pentru eroarea judiciara cauzata de exercitarea functiei cu rea-credinta sau grava neglijenta ."
152.La articolul 99, literele j), n), o), r) si t) se modifica si vor avea urmatorul cuprins:
"j) nerespectarea secretului deliberarii sau a confidentialitatii lucrarilor care au acest caracter, precum si a altor informatii de aceeasi natura de care a luat cunostinta in exercitarea functiei, cu exceptia celor de interes public, in conditiile legii, daca fapta nu constituie infractiune;
n) folosirea functiei detinute pentru a obtine un tratament favorabil din partea autoritatilor sau interventiile pentru solutionarea unor cereri, pretinderea ori acceptarea rezolvarii intereselor personale sau ale membrilor familiei ori ale altor persoane, altfel decat in limita cadrului legal reglementat pentru toti cetatenii, daca fapta nu intruneste elementele constitutive ale unei infractiuni;
o) nerespectarea dispozitiilor privind distribuirea aleatorie a cauzelor;
r) neredactarea sau nesemnarea hotararilor judecatoresti sau a actelor judiciare ale procurorului, din motive imputabile, in termenele prevazute de lege;
t) exercitarea functiei cu rea-credinta sau grava neglijenta, daca fapta nu intruneste elementele constitutive ale unei infractiuni . Sanctiunea disciplinara nu inlatura raspunderea penala."
153.La articolul 100, literele b) si c) se modifica si vor avea urmatorul cuprins:
"b) diminuarea indemnizatiei de incadrare lunare brute cu pana la 25% pe o perioada de pana la un an;
c) mutarea disciplinara pentru o perioada efectiva de la un an la 3 ani la o alta instanta sau la un alt parchet, chiar de grad imediat inferior;"
154.La articolul 100, dupa litera d) se introduce o noua litera, litera d1), cu urmatorul cuprins:
"d1) retrogradarea in grad profesional;"
155.La articolul 100 se introduce un nou alineat, alineatul (2), cu urmatorul cuprins:
"(2) Prin derogare de la dispozitiile legilor speciale care reglementeaza raspunderea disciplinara, sanctiunile disciplinare care pot fi aplicate pentru abaterile disciplinare prevazute la art. 99 lit. b), d) si t) teza intai nu pot consta in cele prevazute la art. 100 lit. a)-d)."
156.Dupa articolul 105 se introduce un nou articol, articolul 1051, cu urmatorul cuprins:
"Art. 1051
In sensul prezentei legi, se considera eliberati din functie din motive neimputabile judecatorii, procurorii, magistratii-asistenti si personalul de specialitate juridica asimilat judecatorilor si procurorilor, care au fost eliberati din functie pentru unul dintre motivele prevazute la art. 65 alin. (1) lit. a)-c) si cu privire la care nu s-a stabilit sanctiunea disciplinara a excluderii din magistratura in conditiile Legii nr. 317/2004, republicata, cu modificarile ulterioare."
157.Dupa articolul 107 se introduc sase noi articole, articolele 108-113, cu urmatorul cuprins:
"Art. 108
Inapoi 12...5678910111213 Inainte
O societate comerciala cu raspundere limitata are calitatea de profesionist, neputand fi asimilata in nicio imprejurare cu un consumator
Pronuntaţă de: ICCJ, Sectia a II-a civila, Decizia nr. 2259 din 3 decembrie 2019
O reglementare nationala poate sa prevada un termen de prescriptie pentru actiunea in restituire intemeiata pe o clauza abuziva dintr-un contract incheiat intre un profesionist si un consumator